אופירה אילון

אופירה אילון (נולדה ב-27 באפריל 1960) היא פרופסור, מרצה וחוקרת בבית הספר למדעי הסביבה באוניברסיטת חיפה, ראש תוכנית האנרגיה והתוכנית לניהול משאבי טבע וסביבה וחוקרת בכירה במוסד שמואל נאמן בטכניון בתחומי סביבה, קיימות וכלכלה. היא משמשת מנהלת תחום האנרגיה והסביבה, ומכשירה סטודנטים רבים בתחום הסביבה בכלל, טיפול בפסולת ומדיניות אנרגיה בפרט.

ביוגרפיה
אילון היא בוגרת הטכניון, בעלת תואר ראשון בפקולטה להנדסת ביוטכנולוגיה ומזון בטכניון, ובעלת תואר שני ותואר דוקטור בהנדסה חקלאית.

פרופ' אילון חברת סגל בבית הספר למדעי הסביבה וראש המרכז לחקר משאבי טבע וסביבה באוניברסיטת חיפה וראש תחום האנרגיה והסביבה במוסד שמואל נאמן בטכניון.

תחומי מחקריה עוסקים בנושאים סביבתיים הן ברמה הארצית והן במגוון של נושאים הנוגעים למדיניות סביבתית בינלאומית. בין היתר מבצעת אילון מחקר סביבתי יישומי בתחום מדיניות טיפול בפסולת, מדיניות וניהול אנרגיה, חקלאות בת קיימא, יישום טכנולוגיות נקיות, הפחתת זיהום אוויר מתחבורה, הפחתת פליטות גזי חממה והיערכות לשינויי אקלים ועוד.

במחקריה, משתמשת אילון במגוון שיטות מחקר על מנת לבסס המלצות והחלטות מדיניות שקולות ומבוססות ידע. מחקריה מתפרסמים בעיתונים אקדמיים ובאתר האינטרנט של מוסד שמואל נאמן.

בשנים 2011–2012 שימשה אילון מנהלת מדעית של מרכז הידע להיערכות לשינויי אקלים בישראל, שהוקם במימון המשרד להגנת הסביבה ופועל בהובלת אוניברסיטת חיפה, בשיתוף עם הטכניון, אוניברסיטת תל אביב ומוסד שמואל נאמן.

בשנים 2013–2015 הייתה מנהלת מרכז הידע. ובין בשנים 2014-2014 הייתה ראש החוג לניהול משאבי טבע וסביבה באוניברסיטת חיפה. היא עומדת בראשה התוכנית לניהול ומדיניות אנרגיה, מאז הקמתה ב-2009.

בשנים 2010–2016 שימשה חברת ועד מנהל של האגודה הישראלית לאקולוגיה ומדעי הסביבה.

משנת 2017 הייתה חברת ועדת הביקורת של האגודה הישראלית לאקולוגיה ומדעי הסביבה ובשנים 2022-2025 חזרה לוועד המנהל של האגודה.

בשנים 2024-2025 הייתה חברה בצוות המוביל והמייעץ להכנת התוכנית הלאומית לצמצום אובדן מזון.

כתבה טורים אישיים רבים בתחומי כלכלה ירוקה, תרבות הצריכה וקיימות באתרים: כלכליסט, ynet ,TheMarker, במגזיןגלובס, במגזין "העין השביעית", ובמגזין "אקולוגיה וסביבה" - כתב עת למדע, ולמדיניות הסביבה.

חיים אישיים
פרופ' אילון נשואה ואם לשלושה ילדים וחמישה נכדים ומתגוררת בבנימינה.

מחקרים
איסוף ומיחזור פסולת עירונית מוצקה ניתוח חלופות. (הטכניון - מוסד שמואל נאמן).

שותפה במחקר מטעם אוניברסיטת חיפה - "כדאיות כלכלית של יישום בניה ירוקה בבתי ספר" - מחקרי מדען ראשי,(עברית).

שותפה במחקר ממוסד שמואל נאמן הטכניון "פליטות מתאן ממגזר הנפט והגז הטבעי ושיטות מיטביות לכימות"- מחקרי מדען ראשי, (עברית).

שותפה במחקר ממוסד שמואל נאמן הטכניון "טכנולוגיות להפקת תחליפי דלקים לתחבורה מפסולות"- מחקרי מדען ראשי, (עברית).

שותפה במחקר מטעם אוניברסיטת חיפה "שינויי האקלים הצפויים עד שנת 2030 על ענף הביטוח והמשק הישראלי" - מחקרי מדען ראשי, (עברית).

שותפה במחקר מטעם אוניברסיטת חיפה "ניתוח עלות-תועלת וניתוח מחזור חיים לבחינת ניצול פסולת פלסטיק בישראל" - מחקרי מדען ראשי, (עברית).

שותפה במחקר מטעם אוניברסיטת חיפה "ניתוח מחזור חיים של הטיפול בפסולת העירונית המוצקה מקרה בוחן - רשויות מייצגות בישראל" - מחקרי מדען ראשי, (עברית).

רשימה מעודכנת של מחקרים ומאמרים שנכתבו על ידה ניתן למצוא באתר מוסד נאמן ובדף החוקרת בגוגל סקולר.

פרסים והוקרה
 בשנת 2017 קיבלה פרופ' אילון מ בארצות הברית את פרס Iraj Zandi Award שניתן לה במסגרת הכנס 32nd International Conference on solid waste Technology and Management, Philadelphia, USA על פועלה בתחום הטיפול בפסולת והכשרת סטודנטים בתחום זה.
 בשנת 2018 זכתה פרופ' אילון ב"פרס לנדאו" של מפעל הפיס לאמנויות ולמדעים בתחום חקר הקיימות (אוניברסיטת חיפה ומוסד שמואל נאמן בטכניון).
בשנת 2021, לרגל ועידת האומות המאוחדות לשינוי אקלים 2021 בגלאזגו, נבחרה אילון על ידי אתר ISRAEL21c לאחת מתוך 20 מנהיגים הישראלים הפועלים לטובת בלימת משבר האקלים.

קישורים חיצוניים

 דף אישי במוסד שמואל נאמן למחקר מדיניות לאומית, קריית הטכניון

 פרופ' אילון בטלוויזיה בערוץ 2 בתוכנית 2 דקות לחדשות (מתאריך 25.2.13)
 סרטון באתר יוטיוב המציג מאחורי הקלעים של פרופ' אופירה אילון בתוכנית "חשופים" מטעם אוניברסיטת חיפה
 כתבה בעיתון מעריב על פרס לנדאו בו זכתה פרופ' אופירה אילון בתחום חקר הקיימות.
 ראיון ברדיו ברשת ב' בתוכנית "בדרך אל הטבע" עם מיכאל מירו
 ראיון בטלוויזיה בערוץ 10 בתוכנית "לונדון וקירשנבאום".














 מאמרי דעה ומחקרים באקולוגיה וסביבה, כתב העת למדע ולמדיניות הסביבה

 הבלוג של פרופסור אופירה אילון "שישים שיחות על הסביבה", 2019
 פודקאסט עם גיל מרקוביץ', המעבדה, בנושא מדיניות סביבה
 האוניברסיטה המשודרת לילדים - ליעד מודריק במשדר מיוחד לחג החנוכה, במסגרתו יראיינו ילדים באולפן את פרופ' אופירה אילון, החוג לניהול משאבי טבע וסביבה באונ' חיפה, וממוסד שמואל נאמן שבטכניון - בנושא קיימות ומשבר האקלים.
 קחי, זה בחינם. נובמבר 2024
 עדיין לא מאוחר: איך תוכנית אחת יכולה להציל מיליוני ילדים רעבים. נובמבר 2025
 בזבוז מזון, פסולת ומה שביניהם. פודקאסט של מוסד שמואל נאמן, 2023
 פסולת היא משאב: שיח על קיימות ומדיניות סביבה, פודקאסט של מוסד שמואל נאמן, 2025



הערות שוליים

קטגוריה:שמירת הסביבה
קטגוריה:ישראל: סביבה
קטגוריה:בנימינה-גבעת עדה: אישים
קטגוריה:סגל הטכניון - מכון טכנולוגי לישראל
קטגוריה:בוגרות תיכון חוגים
קטגוריה:בוגרי תיכון חוגים
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראליות שנולדו ב-1960
קטגוריה:ישראלים שנולדו ב-1960